open-index/open-wikipedia-markdown huggingface dataset:
మల్లికార్జునస్వామి దేవాలయం (పెద్దాపూర్)

**మల్లికార్జునస్వామి దేవాలయం**, తెలంగాణ రాష్ట్రం, జగిత్యాల జిల్లా, మెట్‌పల్లి మండలంలోని పెద్దాపూర్ గ్రామంలో ఉన్న దేవాలయం. ఇక్కడ ప్రతి సంవత్సరం హోలీ పండుగ తరువాత వచ్చే ఆదివారంనాడు జరిగే మల్లన్నజాతరలో 60వేల బోనాలను సమర్పిస్తారు. ఈ జాతరను చూడడానికి వివిధ ప్రాంతాల (తెలంగాణలోని జిల్లాలతోపాటు ఆంధ్రప్రదేశ్‌, మహారాష్ట్ర, ఛత్తీస్‌గఢ్, కర్ణాటక రాష్ట్రాల) నుంచి అధికసంఖ్య లో భక్తులు పాల్గొన్నారు. నుంచి దాదాపు లక్షమంది భక్తులు ఈ ఊరికి వస్తారు.

## స్థల విశిష్టత
దాదాపు వందేళ్ళక్రితం రాయి రూపంలో మల్లన్నస్వామి వెలిశాడని, తొలిరోజుల్లో యాదవులు మాత్రమే స్వామికి పూజు చేసేవారనీ, ఆ తరువాత ఊరివాళ్లంతా పూజించడం ప్రారంభించారనీ చరిత్రకారులు చెబుతున్నారు. ప్రారంభంలో చిన్న గుడిసెతో ఉన్న ఈ దేవాలయం, ఆ తరువాత ఇక్కడకు వచ్చే భక్తుల సహకారంతో గర్భగుడి నిర్మించబడింది. 

## ఉత్సవాలు
జాతరకు ఒకరోజుముందు (శనివారం) ఉదయం దేవాలయంలోని మల్లన్నస్వామి విగ్రహాన్ని గోదావరి నదికి తీసుకెళ్ళి, తరువాత గ్రామ సింహద్వారం నుంచి డప్పు చప్పుళ్ళతో తీసుకొస్తారు. ఆరోజు రాత్రి స్వామి కళ్యాణాన్ని జరిపించి, ఆదివారం రోజున బోనాలు, పసుపు, బెల్లం, గొర్రెపిల్లలను కానుకలుగా సమర్పిస్తారు. ఉపవాస దీక్షతో నైవేద్యం వండి 60వేలకుపైగా బోనాలతో దేవాలయం చుట్టూ భక్తులు ప్రదక్షిణ చేస్తారు. శివసత్తుల పూనకాలు, ఒగ్గు కళాకారుల విన్యాసాలు, రథోత్సవంతో జరుగుతాయి. మంగళవారం నాగవెల్లి నిర్వహించి రాత్రి స్వామికి ఒగ్గుకథ చెబుతారు. అది పూర్తయ్యాక దేవాలయ ప్రాంగణంలో ఏర్పాటుచేసిన అగ్నిగుండం మీదుగా భక్తులు నడవడంతో ఉత్సవాలు పూర్తవుతాయి.

## ప్రత్యేకత
దూరప్రాంతాల నుంచి వచ్చే భక్తులకోసం దేవాలయంలో ఒకటే ధర్మశాల ఉంది. దాంతో జాతర పూర్తయ్యేవరకూ స్థానికంగా ఉన్న ఇళ్ళల్లో (ఒక్కో ఇల్లు పదిహేను నుంచి ఇరవై కుటుంబాలకు) వసతి కల్పిస్తారు. స్వామికి ఇచ్చిన మాటకోసం ఈ గ్రామస్తులు ఆదివారం రోజున మాంసం, మద్యం ముట్టుకోరు.

## ప్రయాణం
జగిత్యాల జిల్లా కేంద్రం నుంచి 33 కిలోమీటర్ల దూరంలో పెద్దాపూర్‌ గ్రామం ఉంది. జగిత్యాల నుండి ప్రత్యేక బస్సులతోపాటు ప్రయివేటు వాహనాలు కూడా అందుబాటులో ఉంటాయి.

## మూలాలు

వర్గం:శివాలయాలు
వర్గం:జగిత్యాల జిల్లా పుణ్యక్షేత్రాలు
నజ్మా అక్తర్

**నజ్మా అక్తర్** (జననం 1953) భారతీయ విద్యావేత్త, విద్యా నిర్వాహకురాలు. ఏప్రిల్ 2019 నుండి ఆమె భారతీయ విశ్వవిద్యాలయమైన జామియా మిలియా ఇస్లామియాకు వైస్ ఛాన్సలర్ గా ఉన్నారు. ఆమె ఈ పదవిని నిర్వహించిన మొదటి మహిళ.  విద్యకు  అందించిన సేవలకు గాను ఆమెకు 2022లో పద్మశ్రీ పురస్కారం లభించింది.   

## విద్య
అక్తర్ 1953లో జన్మిచింది.  ఆమె అలీఘర్ ముస్లిం విశ్వవిద్యాలయంలో చదువుకుంది, ఆమె నేషనల్ సైన్స్ టాలెంట్ స్కాలర్ షిప్ సంపాదించింది. ఆమెకు కురుక్షేత్ర విశ్వవిద్యాలయం నుండి విద్యలో పి.హెచ్.డి. కలిగి ఉంది. ఆమె యుకెలోని వార్విక్ విశ్వవిద్యాలయంలో విశ్వవిద్యాలయ పరిపాలనను అధ్యయనం చేయడానికి కామన్వెల్త్ ఫెలోషిప్ ను పొందింది, పారిస్ (ఫ్రాన్స్) లోని ఇంటర్నేషనల్ ఇన్స్టిట్యూట్ ఆఫ్ ఎడ్యుకేషనల్ ప్లానింగ్ లో కూడా శిక్షణ పొందింది.  

## కెరీర్
అక్తర్ నేషనల్ ఇనిస్టిట్యూట్ ఆఫ్ ఎడ్యుకేషనల్ ప్లానింగ్ అండ్ అడ్మినిస్ట్రేషన్‌లో పదిహేను సంవత్సరాలు పనిచేసింది, 130 దేశాల నుండి సీనియర్ అధికారుల కోసం ప్రముఖ కోర్సులు చేసాడు. ఆమె అలహాబాద్ లో మొదటి రాష్ట్ర స్థాయి నిర్వహణ సంస్థను స్థాపించారు, అలీఘర్ ముస్లిం విశ్వవిద్యాలయంలో కంట్రోలర్ ఆఫ్ ఎగ్జామినేషన్, అకడమిక్ ప్రోగ్రామ్‌ డైరెక్టర్‌గా ఉన్నారు.  ఆమె యునెస్కో, యునిసెఫ్, డానిడాలకు కన్సల్టెంట్ గా పనిచేసింది. 

ఆమె విశ్వవిద్యాలయం  99 సంవత్సరాల చరిత్రలో మొదటి మహిళా వైస్ ఛాన్సలర్.

## అవార్డులు

* పద్మశ్రీ పురస్కారం(2022)

## మూలాలు

వర్గం:జీవిస్తున్న ప్రజలు
వర్గం:1953 జననాలు
వర్గం:పద్మశ్రీ పురస్కారం పొందిన మహిళలు
భారత కేంద్ర బడ్జెట్ 2022 - 23

**భారత కేంద్ర బడ్జెట్ 2022 - 23** (ఆంగ్లం: Union Budget 2022-23) - ఇది దాదాపు 130 కోట్ల మంది భారతీయుల భవిష్యత్తును నిర్దేశిస్తుంది. దేశంలో బడ్జెట్‌ది దాదాపు 162 సంవత్సరాల చరిత్ర. కేంద్ర మంత్రి నిర్మలా సీతారామన్‌ వరుసగా నాలుగో బడ్జెట్‌ను 2022 ఫిబ్రవరి 1న పార్లమెంట్‌లో ఉదయం 11 గంటలకు ప్రవేశపెట్ట్ంది. ముందుగా వార్షిక బడ్జెట్ ను ప్రొటోకాల్ ప్రకారం భారతదేశ ప్రథమ పౌరుడు రాష్ట్రపతి  రామ్‌నాథ్‌ కోవింద్‌ను మంత్రి తన బృందంతో కలిసి బడ్జెట్ పై వివరించారు. ప్రధానమంత్రి నరేంద్ర మోదీ అధ్యక్షతన కేంద్ర మంత్రివర్గం సమావేశమై బడ్జెట్, ఆర్థిక బిల్లుకు ఆమోదం తెలిపింది.

భారత రాజ్యాంగంలోని ఆర్టికల్ 112 ప్రకారం కేంద్ర బడ్జెట్‌ తప్పనిసరి. గతంలో కేంద్ర బడ్జెట్, రైల్వే బడ్జెట్లను వేర్వేరుగా ప్రవేశపెట్టేవారు. కానీ 2017లో రెండింటినీ విలీనం చేశారు.

## ముఖ్యాంశాలు
రాబోయే 25 ఏళ్ళలో భార‌త్‌ను అగ్ర‌దేశంగా నిల‌బెట్టేందుకు ప్ర‌ణాళిక‌ల‌ను రూపొందించామ‌ని నిర్మలా సీతారామన్‌ చెప్చింది. దీని కోసం ప్ర‌ధాని గ‌తిశ‌క్తి యోజ‌న‌, స‌మీకృత అభివృద్ధి, అభివృద్ధి ఆధారిత పెట్టబడులు, ప‌రిశ్ర‌మ‌ల‌కు ఆర్థిక ఊతం.. ఇలా నాలుగు సూత్రాల ఆధారంగా కేంద్ర బ‌డ్జెట్ 2022-23ని రూపొందించిన‌ట్లు ఆమె పేర్కొంది.

## మూలాలు


వర్గం:భారతదేశం
వర్గం:కేంద్ర బడ్జెట్
వర్గం:భారత ఆర్థిక వ్యవస్థ
కాల్బే సాదిక్

**మౌలానా కాల్బే సాదిక్** భారతదేశానికి చెందిన షియా మతాధికారి. ఆయనకు భారత కేంద్ర ప్రభుత్వం 2021 సంవత్సరానికి గాను పద్మభూషణ్ పురస్కారాన్ని ప్రకటించింది.
## దాతృత్వ పనులు
కాల్బే సాదిక్ 1984 ఏప్రిల్ 18న తౌహీదుల్ ముస్లిమీన్ ట్రస్ట్‌ను స్థాపించి, పేద విద్యార్థులకు విద్యా సహాయం, స్కాలర్‌షిప్‌లను అందించాడు. అతని పర్యవేక్షణలో నడిచిన పలు విద్యా, ధార్మిక, నిర్మాణాత్మక ప్రాజెక్టులు:
*తౌహీదుల్ ముస్లిమీన్ ట్రస్ట్, లక్నో
*యూనిటీ కాలేజ్, లక్నో 
*యూనిటీ మిషన్ స్కూల్, లక్నో 
*యూనిటీ ఇండస్ట్రియల్ ట్రైనింగ్ సెంటర్, లక్నో 
*యూనిటీ పబ్లిక్ స్కూల్, అలహాబాద్
*ఎం.యూ కళాశాల, అలీఘర్ 
*యూనిటీ కంప్యూటర్ సెంటర్, లక్నో
*హిజా ఛారిటబుల్ హాస్పిటల్, లక్నో 
*టి.ఎం.టి మెడికల్ సెంటర్, షికర్పూర్, ఉత్తరప్రదేశ్ 
*టి.ఎం.టి వితంతువుల పెన్షన్ పథకం
*టి.ఎం.టి అనాథల విద్యా స్పాన్సర్‌షిప్ పథకం
*లక్నోలోని ఘుఫ్రాన్ మాబ్ ఇమామ్ బర్గా పునర్నిర్మాణం, విస్తరణ
*ఉర్దూ ఎలిజీ రచయిత, మార్సియా ఖ్వాన్ హజ్రత్ మీర్ అనీస్ సమాధి పునర్నిర్మాణం, పునర్నిర్మాణం, లక్నో
## మూలాలు

వర్గం:1939 జననాలు
వర్గం:2020 మరణాలు
భారత కేంద్ర బడ్జెట్ 2021 - 22

**భారత కేంద్ర బడ్జెట్ 2021 - 22** (ఆంగ్లం: Union Budget 2021-22) కేంద్ర ఆర్థిక మంత్రి నిర్మలా సీతారామన్ 2021 ఫిబ్రవరి 1న పార్లమెంటులో 2021-22 బడ్జెట్‌ను ప్రవేశపెట్టింది. ఈ పద్దును వందేళ్లకు ఓసారి వచ్చే బడ్జెట్‌గా ఆర్థిక మంత్రి నిర్మలాసీతారామన్‌ అభివర్ణించారు. భారీగా ఇన్‌ఫ్రా, హెల్త్‌కేర్‌ ప్రాజెక్టుల్లో పెట్టుబడులు పెట్టి భారత ఆర్థిక వ్యవస్థను పట్టాలపైకి ఎక్కించే ప్రయత్నం చేసింది. 

**ఇందులోని ముఖ్యాంశాలు ఇవీ**..

* పేదలకు ఉచిత ఆహార ధాన్యాలు, ఉచిత వంట గ్యాస్, పింఛను తదితర అవసరాలకు పీఎం గరీబ్ కల్యాణ్ యోజన కింద రూ.2.76 లక్షల కోట్లు కేటాయించారు.
* 6 సంవత్సరాలకు గాను రూ. 64,180 కోట్ల రూపాయలతో ఆత్మనిర్భర్ యోజన పేరుతో కొత్త పథకం.
* కోవిడ్19  టీకాలకు రూ. 35,400 కోట్లు.
* జల జీవన్ మిషన్‌కు రూ. 2,87,000 కోట్.లు
* రైల్వేలకు 1.10 లక్షల కోట్లు, ప్రజా రవాణాకు రూ. 18.000 కోట్లు.
* 75 సంవత్సరాల వయోవృద్ధులు కేవలం పించన్, వడ్డీల పైన ఆధారపడినట్లయితే వారు వార్షిక ఆదాయపుపన్ను పత్రం (ITR) సమర్పించనవసరంలేదు.

## మూలాలు


వర్గం:కేంద్ర బడ్జెట్
వర్గం:భారత ఆర్థిక వ్యవస్థ
కోతల రాయుడు (2022 సినిమా)

**కోతల రాయుడు** 2022లో విడుదలైన యాక్షన్, ఫ్యామిలీ, డ్రామా సినిమా.  ఏఎస్‌కే ఫిలిమ్స్‌ బ్యానర్‌పై ఏ.ఎస్‌.కిషోర్, కొలన్‌ వెంకటేష్‌ నిర్మించిన ఈ సినిమాకు సుధీర్‌ రాజు దర్శకత్వం వహించాడు. శ్రీకాంత్‌, డింపుల్‌ చోపడే, నటాషా దోషి హీరో హీరోయిన్లుగా నటించిన ఈ సినిమా షూటింగ్ హైదరాబాద్‌లో 2018 జులై 10న ప్రారంభం అయ్యింది. ఈ సినిమా ట్రైలర్‌ను 2022 జనవరి 31న విడుదల చేయగా,  2022 ఫిబ్రవరి 4న సినిమా విడుదలైంది. కోతల రాయుడు సినిమా ఫిబ్రవరి 25న అమెజాన్ ప్రైమ్ వీడియో ఓటీటీలో విడుదలైంది.
## నటీనటులు

*శ్రీకాంత్‌  
*డింపుల్‌ చోపడే  
*నటాషా దోషి
*షాయాజి షిండే  
*పోసాని కృష్ణమురళి  
*జయప్రకాష్‌ రెడ్డి  
*సత్యం రాజేష్  
*పృథ్వీ 
*మురళీ శర్మ
*బిత్తిరి సత్తి
*చంద్రమోహన్  
*సుధ  
*హేమ  
*శ్రీలక్ష్మీ  
*జయవాణి  
*తాగుబోతు రమేష్‌
*ధన్‌రాజ్
*రాకెట్ రాఘవ 
*రచ్చ రవి
*రంగస్థలం మహేష్
*సుడిగాలి సుధీర్
*గెటప్ శ్రీను
*అనంత్ 

## సాంకేతిక నిపుణులు
*బ్యానర్:  ఏఎస్‌కే ఫిలిమ్స్‌ 
*నిర్మాతలు:   ఏ.ఎస్‌.కిషోర్, కొలన్‌ వెంకటేష్‌
*కథ, స్క్రీన్‌ప్లే, దర్శకత్వం:  సుధీర్‌ రాజు 
*సంగీతం:  సునీల్‌ కశ్యప్
*సినిమాటోగ్రఫీ:   సతీష్‌.జి.

## మూలాలు

వర్గం:2022 తెలుగు సినిమాలు
వర్గం:శ్రీకాంత్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:చంద్రమోహన్ నటించిన సినిమాలు
వర్గం:సుధ నటించిన సినిమాలు
హుమా ఖురేషి

**హుమా ఖురేషి** భారతదేశానికి చెందిన మోడల్, సినిమా నటి. ఆమె 2012లో గ్యాంగ్స్ అఫ్ వాస్సేపూర్ సినిమా ద్వారా సినీరంగంలోకి అడుగుపెట్టి హిందీతో పాటు తమిళ్, మరాఠీ సినిమాల్లో నటించింది.
## నటించిన సినిమాలు
 

## మూలాలు

వర్గం:1986 జననాలు
వర్గం:భారతీయ సినిమా నటీమణులు
హుస్సేనాబాద్

**హుస్సేనాబాద్**, తెలంగాణ రాష్ట్రం, యాదాద్రి భువనగిరి జిల్లా, భువనగిరి మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది.

## భౌగోళికం
హుస్సేనాబాద్  అక్షాంశరేఖాంశాల మధ్య ఉంది.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, మొక్కజొన్న, చెరకు, కంది, ప్రత్తి

## రవాణా
ఇక్కడికి సమీపంలో భువనగిరి, ఆలేరు, బీబీనగర్ రైల్వేస్టేషన్లు ఉన్నాయి. రోడ్డు కనెక్టివిటీ కూడా ఉంది.

## మూలాలు

## వెలుపలి లంకెలు
ఇమ్రాన్ హష్మి

**ఇమ్రాన్ హష్మి** భారతదేశానికి చెందిన సినిమా నటుడు. ఆయన 2003లో ఫుట్​పాత్​ సినిమా ద్వారా సినీరంగంలోకి అడుగుపెట్టి, మూడు ఫిలింఫేర్ అవార్డులను అందుకున్నాడు.
## నటించిన సినిమాలు

## టెలివిజన్

## మూలాలు

వర్గం:1979 జననాలు
వర్గం:భారతీయ సినిమా నటులు
ముకుల్ దేవ్

**ముకుల్ దేవ్** (సెప్టెంబరు 17, 1970 - మే 23, 2025) భారతదేశానికి చెందిన సినిమా నటుడు. ఆయన 1996లో హిందీలో విడుదలైన దస్తక్​ సినిమా ద్వారా సినీరంగంలోకి అడుగుపెట్టి, హిందీతో పాటు తెలుగు, తమిళ, బెంగాలీ, మలయాళం, కన్నడ భాషా చిత్రాల్లో నటించాడు. 

ముకుల్ దేవ్ 2008లో తెలుగులో కృష్ణ సినిమాతో తెలుగు సినీరంగంలోకి అడుగుపెట్టి ఆ సినిమా తర్వాత కేడీ, అదుర్స్, సిద్ధం, మనీ మనీ మోర్ మనీ, నిప్పు, భాయ్, 'ఏక్ నిరంజన్' వంటి సినిమాలలో నటించాడు. ఆయన 2022లో విడుదలైన 'అంత్ ది ఎండ్' తర్వాత  సినిమాల్లో నటించలేదు.
ముకుల్ దేవ్ అన్న రాహుల్ దేవ్ కూడా బహు భాషా నటుడే.

## జననం, విద్యాభాస్యం
ముకుల్ దేవ్ 1970 సెప్టెంబరు 17లో ఢిల్లీలో హరిదేవ్ కౌశల్, అనూప్ కౌశల్ దంపతులకు జన్మించాడు. ఆయన ఢిల్లీలో తన చదువు పూర్తి చేశాడు.

ముకుల్ దేవ్ మే 23, 2025 న అనారోగ్య కారణంగా మరణించాడు.

## సినీ ప్రస్థానం
ముకుల్ దేవ్ 1996లో ‘ముమ్‌కిన్’ ధారావాహికతో సీరియల్ నటుడిగా పరిచయమై 1996లో ముకుల్ దేవ్ మిస్ యూనివర్స్ సుస్మితా సేన్ సరసన 'దస్తక్' సినిమాతో బాలీవుడ్ లో  అరంగేట్రం చేశాడు. 
### నటించిన సినిమాలు

### టెలివిజన్

### వెబ్ సిరీస్

## మరణం
ముకుల్ దేవ్ అనారోగ్యంతో బాధపడుతూ ముంబైలోని ఓ ప్రైవేట్‌ ఆస్పత్రిలో చికిత్స పొందుతూ 2025 మే 23న 54 సంవత్సరాల వయసులో మరణించాడు.

## మూలాలు

వర్గం:1970 జననాలు
వర్గం:భారతీయ సినిమా నటులు
ఆదిత్య మీనన్

**ఆదిత్య మీనన్** భారతదేశానికి చెందిన సినిమా నటుడు. ఆయన 2003లో తమిళంలో విడుదలైన 'ఆంజనేయ'​ సినిమా ద్వారా సినీరంగంలోకి అడుగుపెట్టి, తమిళంతో పాటు తెలుగు, హిందీ, మలయాళం, కన్నడ భాషా చిత్రాల్లో నటించాడు.
## నటించిన సినిమాలు
;నటుడిగా

;డబ్బింగ్ ఆర్టిస్ట్ 

## మూలాలు


వర్గం:1974 జననాలు
స్వరాజ్ ప్రకాష్ గుప్తా

**స్వరాజ్ ప్రకాష్ గుప్తా** (ఎస్. పి. గుప్తా, 1931-2007) ప్రముఖ భారతీయ పురావస్తు శాస్త్రవేత్త, చరిత్రకారుడు, ఇండియన్ ఆర్కియాలజికల్ సొసైటీ ఛైర్మన్, ఇండియన్ హిస్టరీ అండ్ కల్చర్ సొసైటీ వ్యవస్థాపకుడు, అలహాబాద్ మ్యూజియం డైరెక్టర్. అతను సింధు లోయ నాగరికత ప్రదేశాలలో జరిపిన అనేక త్రవ్వకాల్లో, అయోధ్యలోని బాబ్రీ మసీదు క్రింద ధ్వంసమైన రామమందిరం ఉనికికి మద్దతు ఇచ్చినందుకు అత్యంత ప్రసిద్ధి చెందాడు.
## కెరీర్
డాక్టర్ గుప్తా పురాతత్వ, ఇండియన్ ఆర్కియాలజికల్ సొసైటీ జర్నల్లో అనేక సంపుటాలను సవరించాడు. అతను విశిష్ట పురావస్తు శాస్త్రవేత్త, కళా చరిత్రకారుడు, అతను అనేక బంగారు పతకాలు, పురావస్తు శాస్త్రంలో ఎక్సలెన్స్ కోసం సర్ మోర్టిమర్ వీలర్ బహుమతిని అందుకున్నాడు. ఇండియన్ సొసైటీ ఫర్ ప్రీహిస్టారిక్ అండ్ క్వాటర్నరీ స్టడీస్ 2009లో అతని గౌరవార్థం ఒక సంపుటిని ప్రచురించింది. 
## అయోధ్య వివాదం
డా. గుప్తా అయోధ్య వివాదంలో ఆలయ అనుకూల పక్షాన్ని సమర్థించిన ప్రముఖ పండితుడు.  మసీదు కింద 10వ శతాబ్దపు ఆలయానికి సంబంధించిన ఆధారాలు ఉన్నాయని, దానిని బాబర్ (మొఘల్ సామ్రాజ్య స్థాపకుడు, ప్రస్తుత ఉజ్బెకిస్తాన్‌కు చెందిన టర్కిక్ ఆక్రమణదారుడు) కూల్చివేయడం జరిగిందని అతను వాదించాడు.  ఈ దేవాలయం ఒక హిందూ తీర్థయాత్ర, చాలా మంది హిందువులు రాముని జన్మస్థలమని విశ్వసించడం వల్ల హిందూధర్మంలోని అత్యంత పవిత్రమైన దేవాలయాలలో ఒకటిగా పరిగణించబడుతుందని ఈయన వాదించాడు.
## వ్యక్తిగత జీవితం
బాల్యం నుండి గుప్తా రాష్ట్రీయ స్వయంసేవక్ సంఘ్ సభ్యుడు. డాక్టర్ గుప్తా తన జీవితాంతం బ్రహ్మచారిగా మిగిలిపోయాడు.

అతను పక్షం రోజులుగా అనారోగ్యంతో బాధపడుతూ, తీవ్రమైన ఆస్తమా, శ్వాస తీసుకోవడంలో ఇబ్బందితో 76 సంవత్సరాల వయస్సులో అక్టోబర్ 3, 2007 సాయంత్రం ఒక ప్రైవేట్ నర్సింగ్ హోమ్‌లో మరణించాడు.

## రచనలు, పరిశోధనా వ్యాసాలు
### చరిత్ర, సంస్కృతి
*పర్యాటకం, మ్యూజియంలు అండ్ స్మారక చిహ్నాలు (1975)
*ది రూట్స్ ఆఫ్ ఇండియన్ ఆర్ట్ (1980) (ఫ్రెంచ్ ఎడిషన్: 1990)
*భారతదేశంలో కల్చరల్ టూరిజం (S. P. గుప్తా, K. లాల్), ఇంద్రప్రస్థ మ్యూజియం ఆఫ్ ఆర్ట్ అండ్ ఆర్కియాలజీ అండ్ D. K. ప్రింట్‌వరల్డ్, 2002, ISBN 8124602166.
*భారతీయ కళ అంశాలు : టెంపుల్ ఆర్కిటెక్చర్, ఐకానోగ్రఫీ, ఐకానోమెట్రీతో సహా (S. P. గుప్తా, S. P. ఆస్థాన) న్యూఢిల్లీ: ఇంద్రప్రస్థ మ్యూజియం ఆఫ్ ఆర్ట్ అండ్ ఆర్కియాలజీ, 2002, ISBN 81-246-0213-1.
*భారతదేశంలోని దేవాలయాలు (S. P. గుప్తా, V. సోమసేఖ్) న్యూఢిల్లీ: సెంటర్ ఫర్ రీసెర్చ్ అండ్ ట్రైనింగ్ ఇన్ హిస్టరీ, ఆర్కియాలజీ అండ్ పాలియో-ఎన్విరాన్‌మెంట్, 2010, ISBN 8124604959.
### పురావస్తు శాస్త్రం, చరిత్ర
*సోవియట్ సెంట్రల్ ఆసియా, ఇండియన్ బోర్డర్‌ల్యాండ్స్ ఆర్కియాలజీ (2 వాల్యూమ్‌లు) (1978)
*డైమెన్షన్స్ ఇన్ ఇండియన్ హిస్టరీ అండ్ ఆర్కియాలజీ (S. P. గుప్తా, K. S. రామచంద్రన్, eds.) న్యూఢిల్లీ: ఇండియన్ హిస్టరీ అండ్ ల్చర్ సొసైటీ, 1993.
## మూలాలు

వర్గం:శాస్త్రవేత్తలు
వర్గం:పురావస్తు పరిశోధకులు
సిర్పి బాలసుబ్రహ్మణ్యం

**సిర్పి బాలసుబ్రమణ్యం** (తమిళం: சிற்பி பாலசுப்ரமணியம்; జననం 29 జూలై 1936) భారతదేశంలోని తమిళనాడుకు చెందిన తమిళ కవి, విమర్శకుడు, పండితుడు, ప్రొఫెసర్. 

## జీవిత చరిత్ర
బాలసుబ్రమణ్యం పొల్లాచి కోయంబత్తూరు జిల్లాలోని ఆత్తుపొల్లాచి గ్రామంలో జన్మించాడు. అన్నామలై విశ్వవిద్యాలయం నుంచి ఎం.ఎ., మద్రాసు విశ్వవిద్యాలయం నుంచి పీహెచ్ డీ పొందారు. పొల్లాచిలోని ఎన్ జిఎం కళాశాలలో లెక్చరర్ గా పనిచేశాడు. ఆ తర్వాత భారతియార్ విశ్వవిద్యాలయంలోని తమిళ విభాగంలో ప్రొఫెసర్ అయ్యారు. చివరికి అతను డిపార్ట్ మెంట్ కు అధిపతి అయ్యాడు. 1970లలో వనంబాడి సాహిత్య ఉద్యమ వ్యవస్థాపక సభ్యుడిగా ఉన్నాడు. అదే పేరుతో ఉద్యమ ప్రధాన పత్రికకు, అన్నం వీడు తూతు అనే మరొక సాహిత్య పత్రికకు కూడా ఆయన ఎడిటింగ్ చేశారు. ఆయన తన సాహిత్య జీవితంలో డజనుకు పైగా కవితా రచనలు, సాహిత్య విమర్శను ప్రచురించారు. 2003లో ఆయన కవితా సంకలనం ఒరు గిరమట్టు నాధి (లిట్. రివర్ ఇన్ ఎ హామ్లెట్) చిత్రానికి గాను తమిళానికి సాహిత్య అకాడమీ పురస్కారం లభించింది. 2001లో లలితాంబిక అంతర్జనం  అగ్నిసాక్షిని తమిళంలోకి అనువదించినందుకు సాహిత్య అకాడమీ అనువాదకుల అవార్డును గెలుచుకున్నారు. అతను అకాడమీ  తమిళ సలహా మండలి  ప్రస్తుత కన్వీనర్.  

ఆయన కవితా సంకలనం పూజియంగారిన్ సంగిలి  ఆంగ్ల అనువాదం జయంతిశ్రీ బాలకృష్ణన్ ది చైన్ ఆఫ్ అబ్సొల్యూట్స్ గా ప్రచురించబడింది. 

## అవార్డులు, గుర్తింపులు

* అనువాదానికి సాహిత్య అకాడమీ అవార్డు (2001)
* తమిళానికి సాహిత్య అకాడమీ అవార్డు (2003)
* పద్మశ్రీ పురస్కారం (భారత ప్రభుత్వం)(2022) 

## మూలాలు

వర్గం:1936 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన తమిళనాడు వ్యక్తులు
బర్మింగ్‌హామ్ హిందూ దేవాలయం

**బర్మింగ్‌హామ్‌ హిందూ దేవాలయం**, అలబామాలోని పెల్హామ్‌లో ఉన్న ఒక హిందూ దేవాలయం. ఇది బర్మింగ్‌హామ్ మెట్రోపాలిటన్ ప్రాంతంలోని హిందువులకు ఆధ్యాత్మిక కేంద్రంగా నిలుస్తోంది.

## చరిత్ర
బర్మింగ్‌హామ్ ప్రాంతంలో 1990 నాటికి, ప్రవాస భారతీయ హిందువుల జనాభా విపరీతంగా పెరిగింది.  అట్లాంటాలోని హిందూ దేవాలయం ఏర్పాటయిన తరువాత చాలామంది ప్రవాస భారతీయు తమతమ ప్రాంతాలలో ఆధ్యాత్మిక కేంద్రాలను ఏర్పాటుచేయాలనుకున్నారు. కూపర్ గ్రీన్ మెర్సీ హాస్పిటల్‌లో మెడిసిన్ ప్రాక్టీస్ చేయడానికి 1972లో వచ్చిన డాక్టర్ సంతోష్ ఖరే, 1993లో హిందూ టెంపుల్ అండ్ కల్చరల్ సెంటర్ ఆఫ్ బర్మింగ్‌హామ్ అనే సంస్థను స్థాపించాడు. దీని నిర్మాణానికి $1 మిలియన్లకు పైగా నిధుల సేకరణ చేశారు. దేవాలయ నిర్మాణం జరిగిన తర్వాత, 1998లో ప్రారంభించబడింది. బర్మింగ్‌హామ్ ప్రాంతంలో దాదాపు 1,000 పైగా హిందూ కుటుంబాలు నివసిస్తున్నాయని అంచనా వేయబడింది, వీరిలో ఎక్కువమంది హూవర్, పెల్హామ్‌లలో నివసిస్తున్నారు.

## మూలాలు

వర్గం:హిందూ దేవాలయాలు, అమెరికా
వర్గం:1998 స్థాపితాలు
వర్గం:అలబామా
ఒక్రామ్ ఇబోబి సింగ్

**ఒక్రామ్‌ ఇబోబి సింగ్‌** మణిపూర్ రాష్ట్రానికి చెందిన రాజకీయ నాయకుడు. అతను  మూడుసార్లు మణిపూర్ రాష్ట్ర ముఖ్యమంత్రిగా పని చేశాడు.
## రాజకీయ జీవితం
ఒక్రామ్‌ ఇబోబి సింగ్‌ 1981లో కోఆపరేటివ్‌ సొసైటీకి కార్యదర్శిగా తన రాజకీయ జీవితం ప్రారంభించి, 1984లో మణిపూర్‌ అసెంబ్లీ ఎన్నికల్లో స్వతంత్ర అభ్యర్థిగా ఖంగాబాక్‌ నియోజకవర్గం నుంచి పోటీ చేసి తొలిసారి ఎమ్మెల్యేగా అసెంబ్లీకి ఎన్నికై, ఆ తర్వాత 1985లో కాంగ్రెస్ పార్టీలో చేరాడు. అతను 1990లో జరిగిన ఎన్నికల్లో రెండోసారి ఎమ్మెల్యేగా గెలిచి గృహనిర్మాణం, పట్టణాభివృద్ధి శాఖ మంత్రిగా పని చేశాడు.

ఒక్రామ్ ఇబోబి సింగ్ 1995, 2000లో జరిగిన ఎన్నికల్లో ఖంగాబాక్‌ నియోజకవర్గం నుండి పోటీ చేసి ఓడిపోయాడు. అతను 1999లో మణిపూర్ ప్రదేశ్ కాంగ్రెస్ కమిటీ రాష్ట్ర అధ్యక్షుడిగా నియమితుడయ్యాడు. ఇబోబి సింగ్ 2002లో జరిగిన ఎన్నికల్లో ఎమ్మెల్యేగా గెలిచి తొలిసారి ముఖ్యమంత్రిగా భాద్యతలు చేపట్టాడు. 2002 నుండి 2017 వరకు వరసగా మూడుసార్లు రాష్ట్ర ముఖ్యమంత్రి పదవిని చేపట్టి హ్యాట్రిక్‌ సీఎంగా రికార్డులకెక్కాడు.  

2020లో మణిపూర్ ప్రోగ్రెసివ్ సెక్యులర్ అలయన్స్ చైర్మన్ గా ఉన్నాడు.  

## మూలాలు

వర్గం:మణిపూర్ నుండి భారత జాతీయ కాంగ్రెస్ రాజకీయ నాయకులు
వర్గం:మణిపూర్ ముఖ్యమంత్రులు
వర్గం:భారత జాతీయ కాంగ్రెస్ నుండి ముఖ్యమంత్రులు
వర్గం:మణిపూర్ ఎమ్మెల్యేలు 2017–2022
వర్గం:మణిపూర్ ఎమ్మెల్యేలు 2022–2027
వర్గం:మణిపూర్ ఎమ్మెల్యేలు 2002–2007
వర్గం:1948 జననాలు
వర్గం:1948 జననాలు
వర్గం:జీవిస్తున్న ప్రజలు
అయోవా హిందూ దేవాలయం

**అయోవా హిందూ దేవాలయం**, అయోవాలోని రాష్ట్రం మాడ్రిడ్ నగరంలో ఉన్న ఒక హిందూ దేవాలయం. అయోవా రాష్ట్రంలో నిర్మించిన మొదటి హిందూ దేవాలయమిది. భారతదేశంలో 2000 సంవత్సరాలకుపైగా ఆచరిస్తున్న వైదిక సంప్రదాయాలు, ఆచారాలను ఈ దేవాలయం అనుసరిస్తోంది.

## చరిత్ర
1990ల చివరలో మాడ్రిడ్ ప్రాంతంలోని స్థానిక హిందువులచే ఈ దేవాలయం నిర్మాణానికి ప్రణాళిక రూపొందించబడింది. ఈ దేవాలయ నిర్మాణంకోసం మొదట సుహాయ్ కుటుంబం 25,000 డాలర్ల విరాళాలు సేకరించగా, అక్కడి హిందూ సమాజం 1.2 మిలియన్ డాలర్లకు పైగా సేకరించగలిగింది. 2005 జూన్ 2005 నాటికి దేవాలయ నిర్మాణం పూర్తయింది.

## ఇతర వివరాలు
హైవే 17లో మాడ్రిడ్ టౌన్‌షిప్‌కు దక్షిణంగా 4 మైళ్ళ దూరంలో డెస్ మోయిన్స్ నది ఒడ్డున ఉన్న ఈ దేవాలయం ఉంది. ఇక్కడ అన్ని హిందూ పండుగలు జరుపబడుతున్నాయి.

## మూలాలు

వర్గం:హిందూ దేవాలయాలు, అమెరికా
వర్గం:2005 స్థాపితాలు
వర్గం:అయోవా
బోయిస్ హరే కృష్ణ దేవాలయం

**బోయిస్ హరే కృష్ణ దేవాలయం (వైదిక సాంస్కృతిక కేంద్రం), ** యునైటెడ్ స్టేట్స్‌, ఐడహో రాష్ట్రంలోని బోయిస్ లో ఉన్న దేవాలయం. 1986లో బోయిస్ రాష్ట్ర విశ్వవిద్యాలయం సమీపంలో సభ్యులలో ఒకరి ఇంటిలో ఇది ప్రారంభించబడింది. అంతకు ముందు ఈ పట్టణంలో హరే కృష్ణ దేవాలయం లేదు. స్థానిక పాఠశాలలు, కళాశాలల నుండి ఉపాధ్యాయులు వచ్చి బోధించేవారు.

## నిర్మాణం, ప్రారంభం
1999లో రెండు ఇటుక డ్యూప్లెక్స్‌ల మధ్య ఈ కొత్త దేవాలయాన్ని నిర్మించారు. 1999 ఆగస్టులో బోయిస్ మేయర్ బ్రెంట్ కోల్స్ రిబ్బన్‌ను కత్తిరించి దేవాలయాన్ని ప్రారంభించాడు. బోయిస్ హరే కృష్ణ దేవాలయం, వేద సాంస్కృతిక కేంద్రం ప్రతిరోజూ ఉదయం 5:00 నుండి 9:00 గంటల వరకు ఆరాధనకు తెరిచి ఉంటుంది.

## నిర్మాణ శైలీ
బోయిస్ ఆర్కిటెక్ట్ బ్రూస్ పో ఈ దేవాలయాన్ని డిజైన్ చేశారు. గోల్డెన్ డోమ్, పెయింట్ సీలింగ్, రిచ్ స్టెయిన్డ్ గ్లాస్ విండోస్ అన్నీ స్థానిక మాస్టర్ ఆర్టిస్టులచే రూపొందించబడ్డాయి. జైపూర్ నుండి తెచ్చిన చేతితో చెక్కబడిన టేకువుడ్ బలిపీఠాన్ని దేవాలయంలో మధ్యభాగంలో ఏర్పాటుచేశారు. రాధా - బంకేబిహారి ఆలయ దేవతలుగా ఉన్నారు. దేవాలయానికి దక్షిణం వైపున మెరిడియన్ కళాకారుడు మైఖేల్ బూత్ రూపొందించిన స్టెయిన్డ్ గ్లాస్ విండో "పది అవతారాలను" వివరిస్తోంది.

## మూలాలు

## బయటి లింకులు
* ఇస్కాన్ బోయిస్ హరే కృష్ణ దేవాలయం, వేద సాంస్కృతిక కేంద్రం 
* ఇంటర్నేషనల్ సొసైటీ ఫర్ కృష్ణ కాన్షియస్‌నెస్

వర్గం:హిందూ దేవాలయాలు, అమెరికా
వర్గం:1999 స్థాపితాలు
వర్గం:ఐడహొ
వనితా విజయ కుమార్

**వనితా విజయ కుమార్** భారతదేశానికి చెందిన సినిమా నటి. ఆమె 1995లో తమిళంలో విడుదలైన 'చంద్రలేఖ' సినిమా ద్వారా సినీరంగంలోకి అడుగు పెట్టి తమిళంతో పాటు తెలుగు, మలయాళం సినిమాల్లో నటించింది.
## నటించిన సినిమాలు

## మూలాలు

వర్గం:తమిళ సినిమా నటీమణులు
వర్గం:తమిళ సినిమా నిర్మాతలు
కాన్సాస్ సిటీ హిందూ దేవాలయం

**కాన్సాస్ సిటీ హిందూ దేవాలయం,** మిస్సోరి రాష్ట్రం, కాన్సాస్ సిటీ మెట్రోపాలిటన్ ప్రాంతంలోని ఉన్న ఒక హిందూ దేవాలయం.

## చరిత్ర
1982లో స్థానిక హిందూ, జైన ప్రజలు హిందూ దేవాలయం ఆవశ్యకత గురించి చర్చించి జాన్సన్ కౌంటీలో ఒక హిందూ దేవాలయాన్ని నిర్మించేందుకు ప్రణాళికలు వేశారు. 4 కుటుంబాలు హిందూ దేవాలయ నిర్మాణంకోసం ఒక సంస్థను స్థాపించడానికి అభ్యర్థనలు పంపడంతోపాటు, దేవాలయం నిర్మించబడే స్థలాన్ని కొనుగోలు చేయడానికి విరాళాలు అడిగారు. 1983 మేలో ఐఆర్ఎస్ ద్వారా మతపరమైన సంస్థగా గుర్తించబడింది. పన్ను మినహాయింపు హోదా కూడా ఇవ్వబడింది. కాన్సాస్ నగర ప్రాంతంలో ఎక్కువమంది హిందువులు నివసించే ప్రాంతానికి దగ్గరగా ఉన్న ప్రాంతంలో 5 ఎకరాల భూమిని కొనుగోలు చేసారు. 1985 అక్టోబరు 27న శంకుస్థాపన కార్యక్రమంతో దేవాలయ నిర్మాణం ప్రారంభమై 1988 మే 22న వేలాదిమంది హిందూ భక్తుల సమక్షంలో ప్రారంభోత్సవం జరిగింది.  భారతదేశం నుండి అనేక దేవతామూర్తుల విగ్రహాలు దిగుమతి చేయబడ్డాయి. దేవాలయం లోపల, బయట వివిధ హిందూ & జైన దేవతలు బొమ్మలు చెక్కబడ్డాయి. 1991 ఏప్రిల్ లో దేవాలయ రూపకల్పన పూర్తయింది. అన్ని హిందూ పండుగలు ఇక్కడ జరుపబడుతాయి.

## పూజలు
చతురస్రాకారంలో ఉన్న ఈ దేవాలయంలో దేవతామూర్తులకు ప్రత్యేకంగా చిన్నచిన్న గుడులు ఉన్నాయి. 16 భాషల్లో పూజాసేవలు ఉన్నాయి. నియమిత రుసుముతో దేవాలయం బయట హిందూ ఆచారాలతో ప్రత్యేక పూజలు నిర్వహిస్తారు. ఇక్కడ తరగతి గదులు, ఫలహారశాల, వంటగది కూడా ఉన్నాయి.

## సేవా కార్యక్రమాలు
ప్రపంచవ్యాప్తంగా ప్రకృతి వైపరీత్యాల బాధితుల సహాయార్థం దేవాలయ యువజన బృందం ఆధ్వర్యంలో అనేక స్వచ్ఛంద కార్యక్రమాలు, నిధుల సేకరణ జరుగుతాయి. 2010 హైతీ భూకంపం బాధితుల కోసం $6,000 పైగా విరాళాలు సేకరించింది.

## మూలాలు

వర్గం:హిందూ దేవాలయాలు, అమెరికా
వర్గం:1988 స్థాపితాలు
వర్గం:మిస్సోరీ
సత్యప్రమోద తీర్థ

**సత్యప్రమోద తీర్థ**  (1918- 1997 నవంబరు 3) భారతీయ హిందూ తత్వవేత్త, ఆధ్యాత్మిక నాయకుడు, గురువు, సాధువు, ఉత్తరాది మఠానికి పీఠాధిపతి. అది ద్వైత తత్వశాస్త్రానికి అంకితం చేయబడిన మఠం. దీనికి పెద్ద సంఖ్యలో అనుచరులు ఉన్నారు. దక్షిణ భారతదేశంలో అతను 1948 ఫిబ్రవరి 2 - 1997 నవంబరు 3 వరకు మధ్వాచార్య పీఠం - ఉత్తరాది మఠానికి 41వ పీఠాధిపతిగా పనిచేశాడు. అతను బెంగళూరులో జయతీర్థ విద్యాపీఠాన్ని స్థాపించాడు, ఇది 32 సంవత్సరాలు పూర్తి అయింది.

## జయతీర్థ విద్యాపీఠం
శ్రీ సత్యప్రమోద తీర్థ 1989లో జయతీర్థ విద్యాపీఠాన్ని స్థాపించారు, ఇందులో ప్రస్తుతం 200 మందికి పైగా విద్యార్థులు, 15 మంది బోధనా అధ్యాపకులు ఉన్నారు, ద్వైత వేదాంత, వ్యాకరణ, న్యాయ, న్యాయసుధ, ఈ సంస్థ ప్రచురించిన ద్వైత వేదాంత రచన. ఇక్కడ వేలాది తాళపత్ర వ్రాతప్రతుల సేకరణ ఉంది.

## గుర్తించదగిన రచనలు
సత్యప్రమోద తీర్థ ఆరు ప్రధాన రచనలను రచించారు, వాటిలో ఎక్కువ భాగం వ్యాఖ్యానాలు, వివరణలు, కొన్ని స్వతంత్ర రచనలు. అతని రచన న్యాయసుధ మండనం అనంతకృష్ణ శాస్త్రి, ( అద్వైత పండితుడు) జయతీర్థ యొక్క న్యాయ సుధపై చేసిన విమర్శలకు, ద్వైతం యొక్క శంకర అనంతర అద్వైత ఆలోచనాపరుల సాధారణ విమర్శలకు సమాధానంగా ఉంది.

*న్యాయసుధా మండనం
*యుక్తిమల్లికా వ్యాఖ్యాన
*వైష్ణవ సిధాంతర్జవం
*విజయేంద్ర విజయ వైభవం
*భాగవతః నిర్దోషత్త్వ లక్షణః
*వాయుస్తుతి మండనం

## మూలాలు

### గ్రంథ పట్టిక
* 
*
*
*
*
*
*

వర్గం:హిందూ గురువులు
వర్గం:1918 జననాలు
వర్గం:1997 మరణాలు
వర్గం:పీఠాధిపతులు
అతడు ఆమె ప్రియుడు

**అతడు.ఆమె.. ప్రియుడు...** 2022లో విడుదల కానున్న తెలుగు సినిమా. సంధ్య మోషన్ పిక్చర్స్ ప్రైవేట్ లిమిటెడ్ బ్యానర్‌పై కూనం కృష్ణకుమారి సమర్పణలో రవి కనగాల, రామ్ తుమ్మలపల్లి నిర్మించిన ఈ సినిమాకు యండమూరి వీరేంద్రనాథ్ దర్శకత్వం వహించాడు. సునీల్, కౌశల్, బెనర్జీ, మహేశ్వరి ప్రధాన పాత్రల్లో నటించిన ఈ సినిమా ఫస్ట్‌లుక్ పోస్టర్ ను దర్శకుడు కె.రాఘవేంద్రరావు 24 అక్టోబర్ 2021న ఆవిష్కరించగా, 3 డిసెంబర్ 2021న టీజర్‌ను ఆంధ్రప్రదేశ్ మంత్రి ముత్తంసెట్టి శ్రీనివాసరావు విడుదల చేయగా, ట్రైలర్‌ని దర్శకుడు వి. వి. వినాయక్ 20 జనవరి 2022న విడుదల చేయగా ఫిబ్రవరి 4న సినిమాను విడుదల చేశారు.
## నటీనటులు
*సునీల్  
*కౌశల్ 
*బెనర్జీ
*వడ్డీ మహేశ్వరి
*దియా  
*జెన్నీ
*ప్రియాంక  
*సుపుర్ణ  
*భూషన్

## సాంకేతిక నిపుణులు
*బ్యానర్: సంధ్య మోషన్ పిక్చర్స్ ప్రైవేట్ లిమిటెడ్ 
*నిర్మాత:   రవి కనగాల, రామ్ తుమ్మలపల్లి
*కథ, స్క్రీన్‌ప్లే, దర్శకత్వం:  యండమూరి వీరేంద్రనాథ్
*సంగీతం: ఫ్లూట్ నాగరాజ్, ప్రద్యోతన్
*సినిమాటోగ్రఫీ:  మీర్

## మూలాలు

వర్గం:2022 సినిమాలు
స్తంబంపల్లి (ఖిలా వరంగల్)

**స్తంబంపల్లి**, తెలంగాణ రాష్ట్రం, వరంగల్ జిల్లా, ఖిలా వరంగల్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత వరంగల్ జిల్లా లోని గీసుగొండ మండలం లో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ పట్టణ జిల్లాలో,  కొత్తగా ఏర్పాటు చేసిన ఖిలా వరంగల్ మండలం లోకి చేర్చారు.  ఆ తరువాత 2021  లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 జనగణన సమాచారం ప్రకారం ఈ గ్రామ లొకేషన్ కోడ్ 578158.

## భౌగోళికం
ఈ గ్రామం 1800 హెక్టారుల (18 చ.కి.మీ.ల) విస్తీర్ణంలో ఉంది.

## జనాభా గణాంకాలు
2011 భారత జనాభా లెక్కల ప్రకారం ఈ గ్రామంలో 3,599 జనాభా ఉంది. ఇందులో 1,766 మంది పురుషులు, 1833 మంది మహిళలు ఉన్నారు.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, మొక్కజొన్న, చెరకు, కంది, ప్రత్తి

## మూలాలు

## వెలుపలి లంకెలు
సీతారాం గోయల్

**సీతారాం గోయల్** (16 అక్టోబర్ 1921 - 3 డిసెంబర్ 2003) 20వ శతాబ్దం చివరి భారతీయ చరిత్రకారుడు, రాజకీయ కార్యకర్త, రచయిత, ప్రచురణకర్త.  అతను 1940వ దశకం తర్వాత బహిరంగంగా కమ్యూనిస్ట్ వ్యతిరేకిగా మారాడు, విస్తరణవాద ఇస్లాం, క్రైస్తవ మతం మిషనరీ కార్యకలాపాల ద్వారా భారతీయ సంస్కృతి, వారసత్వానికి జరిగిన నష్టంపై కూడా విస్తృతంగా రచనలు చేశాడు. అతని తరువాతి కెరీర్‌లో అతను భారత రాజకీయాలపై వ్యాఖ్యాతగా ఉంటూ ధార్మిక జాతీయవాదానికి కట్టుబడి ఉన్నాడు.
## బాల్యం, విద్య
సీతా రామ్ గోయెల్ పంజాబ్‌లోని ఒక హిందూ కుటుంబంలో 1921లో జన్మించాడు. అతని బాల్యం కలకత్తాలో గడిచింది.  గోయెల్ 1944లో ఢిల్లీ విశ్వవిద్యాలయం నుండి హిస్టరీ లో పట్టభద్రుడయ్యాడు. విద్యార్థి వయసులోనే అతను సామాజిక కార్యకర్తగా అతని గ్రామంలోని హరిజన ఆశ్రమంలో పనిచేశాడు. 

## సాహిత్య ప్రభావాలు
ఇతను ఇంగ్లీషు, హిందీ భాషల్లో పుస్తకాలు రాసి ప్రచురించాడు. అతను జార్జ్ ఆర్వెల్ 1984, ప్లేటో మూడు డైలాగ్స్, డెనిస్ కిన్‌కైడ్ ది గ్రేట్ రెబెల్ (శివాజీ గురించి), మొదలైన ఇతర పుస్తకాలను హిందీలోకి అనువదించాడు.

గోయెల్ పాశ్చాత్య, తూర్పు సాహిత్యం బాగా చదివాడు, అతని అత్యంత ఇష్టమైన రచయితలు లేదా రచనలలో థామస్ హార్డీ, షేక్స్పియర్స్ హామ్లెట్, బంకిమ్ చంద్ర చటోపాధ్యాయ, ఆల్డస్ హక్స్లీ, ప్లేటో, టాగోర్, బిభూతి భూషణ్ బందోపాధ్యాయ, వైష్ణవ, బౌల్ కవులు. అతని ఇష్టమైన పుస్తకం హిందూ ఇతిహాసం మహాభారతం, అతను వాటిని వాటి అసలు భాష సంస్కృతంలో చదవగలడు.

## ప్రశంసలు
సీతా రామ్ గోయల్‌ను కోయెన్‌రాద్ ఎల్స్ట్ "మేధో క్షత్రియుడు"గా అభివర్ణించాడు. డేవిడ్ ఫ్రాలీ గోయెల్ గురించి "ఆధునిక భారతదేశపు గొప్ప మేధావి క్షత్రియుడు"అనీ, "స్వాతంత్య్రానంతర కాలంలో భారతదేశం అత్యంత ముఖ్యమైన ఆలోచనాపరులలో ఒకడు" అని చెప్పాడు.  ఫ్రాలీ ప్రకారం, "సీతారాం మర్యాద కోసం కూడా సత్యాన్ని రాజీపడని బలమైన హేతువాద దృక్పథాన్ని అనుసరించాడు. అతని మేధోపరమైన కఠినత్వం హిందూ వర్గాలలో అసాధారణమైనది..."
## మూలాలు

వర్గం:సంఘ్ పరివార్
వర్గం:ప్రముఖ వ్యక్తులు
తెలంగాణ బ్రాహ్మణ సంక్షేమ పరిషత్

**తెలంగాణ బ్రాహ్మణ సంక్షేమ పరిషత్‌** (ఆంగ్లం: Telangana Brahmin Samkshema Parishad) ఇది తెలంగాణ ప్రభుత్వం చొరవతో 2017 జనవరి 28న స్థాపించబడింది.
తెలంగాణ సొసైటీస్ రిజిస్ట్రేషన్ యాక్ట్ 2001 కింద నమోదైన ఈ సొసైటీకి రాష్ట్ర ప్రభుత్వం నిధులు సమకూరుస్తుంది. రాష్ట్రంలోని బ్రాహ్మణుల అభ్యున్నతికి బలమైన ఆర్థిక మద్దతు ఇవ్వడం దీని ముఖ్యోద్దేశం. దీనికి ప్రస్తుత అధ్యక్షుడు కె.వి. రమణాచారి.

విదేశాల్లో చదువుకోవాలనుకునే పేద బ్రాహ్మణ విద్యార్థులు ఆర్థిక సాయం పొందేందుకు, ఫీజు రీయింబర్స్‌మెంట్‌ కొరకు, అలాగే పారిశ్రామిక ప్రోత్సాహానికి ఆన్‌లైన్‌లో దరఖాస్తు చేసుకోవాల్సిఉంటుంది. తెలంగాణ బ్రాహ్మణ సంక్షేమ పరిషత్‌ అఫీషియల్ వెబ్సైట్ https://brahminparishad.telangana.gov.in/ . లేదంటే బొగ్గులకుంట, హైదరాబాదులో ధార్మిక భవన్ లోని కార్యాలయంలో సంప్రదించాలి.

## మూలాలు
స్వామి రాందాస్

**స్వామి రాందాస్** (1884 ఏప్రిల్ 10 - 1963 జులై 25) ఒక భారతీయ సన్యాసి, తత్వవేత్త, దాత, యాత్రికుడు. ఈయన తన ముప్ఫైల్లో సన్యాసం స్వీకరించి దేశాటన చేస్తూ కేరళలోని కన్హంగాడ్ దగ్గర ఆనందాశ్రమాన్ని స్థాపించాడు. ఈయన చాలా పుస్తకాలు రాశాడు. వాటిలో బాగా ప్రాచుర్యం పొందింది *ఇన్ క్వెస్ట్ ఆఫ్ గాడ్* (In quest of God - 1925) అనే పేరుతో వచ్చిన ఆయన ఆత్మకథ. ఈయన అన్ని మతాలు, విశ్వాసాలు ఒకటే అనీ, అన్నీ ఒకే దేవుడిని చేరుకునేందుకు వేరు వేరు మార్గాలు అని విశ్వసించాడు.

## జీవితం
ఈయన అసలు పేరు విఠల్ రావు. 1884 ఏప్రిల్ 10 న అప్పటి మద్రాసు ప్రెసిడెన్సీ లోని కన్హంగాడ్ లో జన్మించాడు. ఈయన తల్లిదండ్రులు బాలకృష్ణారావు, లలితాబాయి.
## మూలాలు

వర్గం:1884 జననాలు
వర్గం:1963 జననాలు
కొనకంటి శ్రీనివాస రెడ్డి

**కొనకంటి శ్రీనివాస రెడ్డి** భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,ఫిబ్రవరి 14న హైకోర్టు న్యాయమూర్తిగా ప్రమాణస్వీకారం చేశాడు.
## జననం, విద్యాభాస్యం
కొనకంటి శ్రీనివాసరెడ్డి 3 జూన్‌ 1966లో తెలంగాణ రాష్ట్రం, హైదరాబాద్‌ లో రామలక్ష్మి, లక్ష్మిరెడ్డి దంపతులకు జన్మించాడు. ఆయన హైదరాబాద్‌లోని నాగార్జున జూనియర్‌ కళాశాలలో ఇంటర్మీడియట్‌ పూర్తి చేసి, అనంతపురం శ్రీకృష్ణదేవరాయ యూనివర్సిటీ నుంచి న్యాయశాస్త్రంలో (ఎల్‌ఎల్‌బీ) పట్టా అందుకున్నాడు. 
## వృత్తి జీవితం
కొనకంటి శ్రీనివాసరెడ్డి ఎల్‌ఎల్‌బీ  పూర్తి చేశాక 1991 ఆగస్టులో న్యాయవాదిగా పేరు నమోదు చేసుకొని  సి.పద్మనాభరెడ్డి వద్ద జూనియర్‌గా వృత్తి మెలకువలు నేర్చుకొని తరువాత సొంతంగా ప్రాక్టీస్‌ మొదలు పెట్టాడు. ఆయన  ఉమ్మడి ఆంధ్రప్రదేశ్‌ హైకోర్టుతో పాటు,  ఏపీ హైకోర్టులో న్యాయవాదిగా పని చేస్తూ క్రిమినల్‌ కేసులు వాదించాడు. ఆయన 2019లో 2019లో హైకోర్టు రాష్ట్ర పబ్లిక్‌ ప్రాసిక్యూటర్‌ (పీపీ)గా నియమితుడయ్యాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం  ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:1966 జననాలు
వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
తర్లాడ రాజశేఖర రావు

**తర్లాడ రాజశేఖర రావు** భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,2022 ఫిబ్రవరి 14న హైకోర్టు న్యాయమూర్తిగా  ప్రమాణస్వీకారం చేశాడు.
## జననం, విద్యాభాస్యం
తర్లాడ రాజశేఖరరావు 3 ఆగస్టు 1967లో ఆంధ్రప్రదేశ్ రాష్ట్రం, శ్రీకాకుళం జిల్లా, సరుబుజ్జిలి మండలం, మూల సౌలాపురం గ్రామంలో సురన్నాయుడు, కళ్యాణి దంపతులకు జన్మించాడు. ఆయన విశాఖపట్నం ఎన్‌బీఎం కాలేజీలో బీఎస్‌సీ, బీఎల్‌ పూర్తి చేశాడు. 
## వృత్తి జీవితం
తర్లాడ రాజశేఖరరావు బీఎల్‌ పూర్తి చేశాక 1993 ఆగస్టులో న్యాయవాదిగా పేరు నమోదు చేసుకొని హైకోర్టు విశ్రాంత న్యాయమూర్తి జస్టిస్‌ వీవీఎస్‌ రావు న్యాయవాదిగా ఉన్న సమయంలో ఆయన వద్ద జూనియర్‌గా వృత్తి మెలకువలు నేర్చుకొని తరువాత సొంతంగా ప్రాక్టీస్‌ మొదలు పెట్టాడు. ఆయన  ఉమ్మడి ఆంధ్రప్రదేశ్‌ హైకోర్టుతో పాటు,  ఏపీ హైకోర్టులో న్యాయవాదిగా పని చేస్తూ ప్రజాహిత వ్యాజ్యాలతో పాటు క్రిమినల్‌, సివిల్‌ కేసులు వాదించాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం  ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
బ్లూమింగ్టన్ హిందూ దేవాలయం

**బ్లూమింగ్టన్ హిందూ దేవాలయం,** ఇల్లినాయిస్‌ రాష్ట్రంలోని బ్లూమింగ్టన్‌లో ఉన్న హిందూ దేవాలయం. ఇది బ్లూమింగ్టన్-నార్మల్ మెట్రోపాలిటన్ ప్రాంతంలోని 5,000 మంది హిందువులకు ఆధ్యాత్మిక కేంద్రంగా సేవలు అందిస్తోంది. 

## చరిత్ర
బ్లూమింగ్టన్-నార్మల్‌లోని హిందూ కుంటబాలకు చెందినవారు తమకోసం శాశ్వత హిందూ దేవాలయాన్ని నిర్మించాలని ప్రణాళికతో 2006లో హిందూ టెంపుల్ ఆఫ్ బ్లూమింగ్టన్-నార్మల్ పేరుతో ఒక సంస్థను స్థాపించి నిధుల సేకరణ ప్రారంభించారు. 2007లో హిందూ దేవాలయం కోసం ఒక వెబ్‌సైట్ ను కూడా రూపొందించారు. 2009లో 2.75 ఎకరాలను కొనుగోలు చేశారు. 2013 జూన్ లో $700,000 రూపాయలతో దేవాయల నిర్మాణానికి అనుమతి ఇవ్వబడింది. 2014 ఏప్రిల్ నెలలో నిర్మాణం పూర్తయి, ప్రారంభ వేడుకలు కూడా జరిగాయి. 

## రూపకల్పన
ఈ దేవాలయం మతపరమైన, ఇతర అవసరాలకోసం రూపొందించబడింది. ఇందులో సమావేశ మందిరం, వంటగది, భోజనశాల, వేదిక, గ్రంథాలయం, సండే స్కూల్, యోగా, ఇండియన్ కల్చరల్ క్లాసులను బోధించడానికి అనేక గదులు ఉన్నాయి. అనేక హిందూ దేవుళ్ళు, జైనులు పూజించడానికి ఒక స్థలం కూడా ఉంది.

## మూలాలు

## బయటి లింకులు
* 

వర్గం:హిందూ దేవాలయాలు, అమెరికా
వర్గం:2004 స్థాపితాలు
సెంట్రల్ ఇండియానా హిందూ దేవాలయం

**సెంట్రల్ ఇండియానా హిందూ దేవాలయం**, ఇండియానా రాష్ట్రంలోని ఇండియానాపోలిస్‌లో నిర్మించిన మొదటి హిందూ దేవాలయం.

## చరిత్ర
ఈ ప్రాంతంలో హిందూ దేవాలయాలు లేకపోవడం వల్ల చాలామంది హిందువులు డేటన్ హిందూ దేవాలయం లేదా చికాగోలోని దేవాలయాలకు వెళ్ళేవారు. ఇండియానా పోలిస్ మెట్రోపాలిటన్ ప్రాంతంలోని హిందువులు 2006లో దేవాలయాన్ని నిర్మించుకున్నారు. 2011లో, సుబ్రమణ్యస్వామి, అయ్యప్పస్వామి వేడుకలు నిర్వహించబడ్డాయి.

2015 జూన్ నెలలో దేవాలయ పూజా మందిరం తెరవబడింది. పూజా మందిరంలో నాలుగు వేర్వేరు గోపురాల మీదుగా వివిధ హిందూ దేవతలకు 17 మందిరాలు ఉన్నాయి, ప్రధాన గోపురం  పొడవుగా ఉంది.

## మూలాలు

## బయటి లింకులు
* 

వర్గం:హిందూ దేవాలయాలు, అమెరికా
వర్గం:2006 స్థాపితాలు
చీమలపాటి రవి

**చీమలపాటి రవి** భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,2022 ఫిబ్రవరి 14న హైకోర్టు న్యాయమూర్తిగా  ప్రమాణస్వీకారం చేశాడు.
## జననం, విద్యాభాస్యం
చీమలపాటి రవి  4 డిసెంబర్‌ 1967లో ఆంధ్రప్రదేశ్ రాష్ట్రం, విశాఖపట్నం  జిల్లా, విశాఖపట్నంలో జన్మించాడు. ఆయన ఆంధ్ర యూనివర్సిటీ నుండి  బీకాం, బీఎల్‌ పూర్తి  చేసి 1995లో న్యాయవాదిగా పేరు నమోదు చేసుకున్నాడు.

## వృత్తి జీవితం
చీమలపాటి రవి  బీఎల్‌ పూర్తి చేశాక తన తండ్రితో కలిసి విశాఖ జిల్లా కోర్టులో న్యాయవాదిగా తన వృత్తి జీవితాన్ని ప్రారంభించి తరువాత హైదరాబాద్‌లోని ఉమ్మడి హైకోర్టుకు తన ప్రాక్టీస్‌ ను మార్చుకొని సివిల్‌, క్రిమినల్‌, రెవెన్యూ, రాజ్యాంగ సంబంధ వ్యాజ్యాలలో న్యాయవాదిగా మంచి పేరు తెచ్చుకున్నాడు. చీమలపాటి రవి ఉమ్మడి ఆంధ్రప్రదేశ్ రాష్ట్రంలో మూడేళ్ల పాటు పంచాయతీరాజ్‌ స్టాండింగ్‌ కౌన్సిల్‌గా పని చేసి, 2019లో ఆంధ్రప్రదేశ్ రాష్ట్రం,  అమరావతి హైకోర్టుకు ప్రాక్టీసు మర్చి వివిధ ప్రభుత్వ రంగ సంస్థలకు, విశాఖపట్నం స్టీల్‌ ప్లాంట్‌కు స్టాండింగ్‌ కౌన్సిల్‌గా పని చేస్తున్నాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం  ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:1967 జననాలు
నిమ్మగడ్డ వెంకటేశ్వర్లు (న్యాయమూర్తి)

**నిమ్మగడ్డ వెంకటేశ్వర్లు** భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,2022 ఫిబ్రవరి 14న హైకోర్టు న్యాయమూర్తిగా  ప్రమాణస్వీకారం చేశాడు.
## జననం, విద్యాభాస్యం
నిమ్మగడ్డ వెంకటేశ్వర్లు 1 జూలై 1967లో ఆంధ్రప్రదేశ్ రాష్ట్రం, గుంటూరు జిల్లా, సత్తెనపల్లి మండలం, ఫణిదం గ్రామంలో రామకృష్ణారావు,  అంజమ్మ దంపతులకు జన్మించాడు. ఆయన నాగార్జున యూనివర్సిటీ నుంచి బీకాం, అనంతపురం శ్రీకృష్ణదేవరాయ విశ్వవిద్యాలయం నుంచి న్యాయశాస్త్రంలో పట్టా అందుకొని, విశాఖలోని ఆంధ్రా యూనివర్సిటీలో ఎంఎల్‌ పూర్తి చేసి 1992 జూన్‌ 30న న్యాయవాదిగా పేరు నమోదు చేసుకున్నాడు. 
## వృత్తి జీవితం
నిమ్మగడ్డ వెంకటేశ్వర్లు ఎంఎల్‌ పూర్తి చేశాక ఉమ్మడి ఆంధ్రప్రదేశ్ హైకోర్టు, అమరావతి హైకోర్టులో న్యాయవాదిగా మొత్తం 26 ఏళ్ల అనుభవంలో సివిల్‌, క్రిమినల్‌, సర్వీసు సంబంధ తదితర విభాగాలకు సంబంధించిన కేసుల్లో వాదించాడు. ఆయన 2014 డిసెంబర్‌ నుంచి 2019 జూన్‌ వరకు ఆంధ్రా ప్రాంత మున్సిపాలిటీలకు స్టాండింగ్‌ కౌన్సిల్‌గా, 2015 - 2016లో భారత వైద్య మండలికి స్టాండింగ్‌ కౌన్సిల్‌గా పని చేశాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం  ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
సత్తి సుబ్బారెడ్డి

**సత్తి సుబ్బారెడ్డి** భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,2022 ఫిబ్రవరి 14న హైకోర్టు న్యాయమూర్తిగా  ప్రమాణస్వీకారం చేశాడు.
## జననం, విద్యాభాస్యం
సత్తి సుబ్బారెడ్డి  5 ఫిబ్రవరి 1970లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, అత్తిలి మండలం, అరవల్లి గ్రామంలో బాలనాగేంద్ర రెడ్డి, లక్ష్మీదేవి దంపతులకు జన్మించాడు. ఆయన 1989లో ఆంధ్రా విశ్వవిద్యాలయం నుంచి బీఏ , 1993లో ఎల్‌ఎల్‌బీ పూర్తి చేసి 1994 జూన్‌ 22న న్యాయవాదిగా పేరు నమోదు చేసుకున్నాడు.
## వృత్తి జీవితం
సత్తి సుబ్బారెడ్డి  ఎల్‌ఎల్‌బీ పూర్తి చేశాక 1994లో తాడేపల్లిగూడెంలో ప్రాక్టీస్‌ మొదలు పెట్టి 1997 వరకు  న్యాయవాదిగా ప్రాక్టీసు చేశాడు. ఆయన 1997లో ఉమ్మడి ఆంధ్రప్రదేశ్ హైకోర్టుకు ప్రాక్టీస్‌ మర్చి సీనియర్‌ న్యాయవాది వీఎల్‌ఎన్‌ గోపాలకృష్ణమూర్తి వద్ద జూనియర్‌గా చేరి హైకోర్టులో సివిల్‌, క్రిమినల్‌, రాజ్యాంగ, సర్వీసు సంబంధ కేసులను వాదించాడు. ఆయన తిరుపతి అర్బన్‌ డెవలప్‌మెంట్‌ అథార్టీకి స్టాండింగ్‌ కౌన్సిల్‌గా పని చేశాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:1970 జననాలు
వర్గం:న్యాయమూర్తులు
వడ్డిబోయిన సుజాత

**వడ్డిబోయిన సుజాత** భారతదేశానికి చెందిన న్యాయమూర్తి. ఆమెను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,2022 ఫిబ్రవరి 14న హైకోర్టు న్యాయమూర్తిగా  ప్రమాణస్వీకారం చేసింది.
## జననం, విద్యాభాస్యం
వడ్డిబోయిన సుజాత 10 సెప్టెంబర్‌ 1966లో  ఆంధ్రప్రదేశ్ రాష్ట్రం,  గుంటూరు జిల్లా, గుంటూరులో జన్మించింది. ఆమె తండ్రి కేంద్ర ప్రభుత్వ ఉద్యోగి కావడంతో ఆమె ఢిల్లీ కేంద్రీయ విద్యాలయంలో ఎంఏ (పొలిటికల్‌సైన్స్‌), ఎంఏ (సైకాలజీ), ఎల్‌ఎల్‌ఎం పూర్తి చేసి, 1998లో న్యాయవాదిగా పేరు నమోదు చేసుకుంది.

## వృత్తి జీవితం
వడ్డిబోయిన సుజాత  ఎల్‌ఎల్‌ఎం పూర్తి చేశాక సీనియర్‌ న్యాయవాదులు ఏవీ శివయ్య, భాస్కరలక్ష్మి వద్ద జూనియర్‌గా చేరి రాజ్యాంగ సంబంధ కేసులను వాదించింది. ఆమె స్టేట్‌ బ్యాంక్‌ ఆఫ్‌ హైదరాబాద్‌కు ప్యానెల్‌ న్యాయవాదిగా, హైకోర్టు లీగల్‌ సర్వీసెస్‌ అథారిటీకి న్యాయవాదిగా పని చేసి ఆంధ్రప్రదేశ్ హైకోర్టులో ప్రభుత్వ న్యాయవాదిగా పని చేస్తుంది. ఆమెను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం  ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:1966 జననాలు
వర్గం:గుంటూరు జిల్లా న్యాయవాదులు
భారతదేశ వ్యవహారాల మంత్రి

[thumb| [ఈస్టిండియా కంపెనీ యొక్క కోర్ట్ ఆఫ్ డైరెక్టర్స్ చైర్మన్, ఆ తర్వాత భారతదేశ వ్యవహారాల మంత్రి యొక్క లాంఛనప్రాయ ఆసనం]]
**భారతదేశ వ్యవహారాల మంత్రి,** బ్రిటిష్ క్యాబినెట్ మంత్రి, బ్రిటిషు భారతీయ సామ్రాజ్య పాలనకు బాధ్యత వహించే భారతదేశం ఏడెన్, బర్మాల కార్యాలయానికి, రాజకీయ అధిపతి. ఈ పదవిని **ఇండియా సెక్రటరీ** లేదా **ఇండియన్ సెక్రటరీ** అని పిలిచేవారు. 1858లో బెంగాల్‌లో ఈస్టిండియా కంపెనీ పాలన ముగిసినప్పుడు, సంస్థానాలు మినహా మిగతా భారతదేశమంతా బ్రిటిషు ప్రభుత్వపు ప్రత్యక్ష పరిపాలన కిందకు వచ్చినప్పుడు 1858లో ఈ పదవిని సృష్టించారు. దాంతో బ్రిటిష్ సామ్రాజ్యం క్రింద అధికారికంగా వలసపాలన కాలం ప్రారంభమైంది.

1937లో, భారతదేశ కార్యాలయాన్ని పునర్వ్యవస్థీకరించారు. బర్మా, ఏడెన్‌లను విడదీసి కొత్త బర్మా కార్యాలయం క్రిందకు తీసుకొచ్చారు. అయితే రెండు విభాగాలూ ఒకే మంత్రి  కింద ఉండేవి. **భారతదేశ, బర్మాల వ్యవహరాల మంత్రి (హిజ్ మెజెస్టీస్ ప్రిన్సిపల్ సెక్రెటరీ ఆఫ్ స్టేట్ ఫర్ ఇండియా అండ్ బర్మా)** పేరిట కొత్త పదవిని సృష్టించారు. 1947 ఆగస్టులో భారతదేశానికి స్వాతంత్ర్యం ఇచ్చినపుడు, భారతదేశ కార్యాలయాన్ని, దాని మంత్రి పదవినీ రద్దు చేసారు. 1948 ప్రారంభంలో బర్మా స్వాతంత్ర్యం సాధించింది.

## భారతదేశానికి సంబంధించిన రాష్ట్ర కార్యదర్శులు, 1858–1937
*1858 ఆగస్టు 2న [[బ్రిటిష్ సామ్రాజ్యం]] స్థాపనకు ముందు , లార్డ్ స్టాన్లీ బోర్డ్ ఆఫ్ కంట్రోల్ అధ్యక్షుడిగా పనిచేశాడు.*

## భారతదేశ బర్మా వ్యవహారాల మంత్రి, 1937–1947

## బర్మా వ్యవహారాల మంత్రి, 1947–1948

## ఇవి కూడా చూడండి
*ప్రభుత్వాధినేతల జాబితా 
* భారతదేశ కార్యాలయం
* బ్రిటిష్ రాజ్
* బర్మాలో బ్రిటిష్ పాలన
* భారత గవర్నర్ జనరల్
* ఇంపీరియల్ సివిల్ సర్వీస్
* భారత ప్రభుత్వ చట్టం

## గమనికలు

వర్గం:భారతదేశ చరిత్ర
వర్గం:భారతదేశంలో బ్రిటిషు పాలన
ఏనుగు సంతోష్ రెడ్డి

**ఏనుగు సంతోష్‌ రెడ్డి**, తెలంగాణ రాష్ట్రానికి చెందిన న్యాయమూర్తి. ఆయన 2022 మార్చి 24  నుండి 2023 జూన్ 20  వరకు తెలంగాణ హైకోర్టు న్యాయమూర్తిగా పని చేశాడు.

జస్టిస్‌ సంతోష్‌ రెడ్డి తెలంగాణ రియల్‌ ఎస్టేట్‌ రెగ్యులేటరీ అథారిటీ (రెరా) అప్పీలేట్‌ ట్రైబ్యునల్‌ చైర్మన్‌గా 2025 ఏప్రిల్ 16న నియమితుడయ్యాడు.
## జననం, విద్య
సంతోష్ రెడ్డి తెలంగాణ రాష్ట్రం, జగిత్యాల జిల్లా, కోరుట్ల మండలం, జోగిన్‌పల్లి గ్రామంలో జన్మించాడు. తండ్రి ఏనుగు నారాయణరెడ్డి 1962 అసెంబ్లీ ఎన్నికల్లో బుగ్గారం నుండి ఎమ్మెల్యేగా ఎన్నికయ్యాడు. తల్లి లింగమ్మ గృహిణి. జగిత్యాలలోని ఎస్. కె.ఎన్.ఆర్ కళాశాలలో డిగ్రీ, అనంతపూర్ లోని శ్రీకృష్ణదేవరాయ విశ్వవిద్యాలయం నుండి న్యాయవిద్యలో డిగ్రీ, హైదరాబాదులోని ఉస్మానియా విశ్వవిద్యాలయం నుండి మాస్టర్ డిగ్రీ పూర్తిచేశాడు. 

## వృత్తిరంగం
సంతోష్ రెడ్డి 1985లో కరీంనగర్‌ జిల్లా కోర్టులో న్యాయవాదిగా తన వృత్తి జీవితాన్ని ప్రారంభించాడు. 1991లో డిస్ట్రిక్ట్‌ మున్సిఫ్‌గా ఎంపికై, 2004లో సీనియర్‌ సివిల్‌ జడ్జిగా, 2010లో జిల్లా జడ్జిగా పదోన్నతి పొందాడు. ఆ తరువాత సిద్ధిపేట జిల్లా అదనపు జడ్జిగా కొంతకాలం పనిచేసి ఉమ్మడి ఆంధ్రప్రదేశ్ రాష్ట్రంలో 2013లో న్యాయశాఖ కార్యదర్శి నియమించబడ్డాడు.

తెలంగాణ రాష్ట్రం ఏర్పడిన తరువాత 2014 జూన్‌ 2 నుంచి 2017 జూన్‌ వరకు రంగారెడ్డి జిల్లా అదనపు జిల్లా జడ్జిగా పనిచేశాడు. 2019 నవంబరులో రెండోసారి న్యాయశాఖ కార్యదర్శిగా నియమించబడ్డాడు. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## మూలాలు

వర్గం:జగిత్యాల జిల్లా వ్యక్తులు
వర్గం:జగిత్యాల జిల్లా న్యాయవాదులు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు
వర్గం:ఉస్మానియా విశ్వవిద్యాలయం పూర్వ విద్యార్ధులు
చాడ విజయభాస్కర్‌రెడ్డి

**చాడ విజయభాస్కర్‌రెడ్డి**, తెలంగాణ రాష్ట్రానికి చెందిన న్యాయమూర్తి. 2022, ఫిబ్రవరి 3న తెలంగాణ హైకోర్టు న్యాయమూర్తిగా నియమితులయ్యాడు.

## జననం, విద్య
విజయభాస్కర్‌రెడ్డి 1968, జూన్‌ 28న తెలంగాణ రాష్ట్రం, సిద్ధిపేట జిల్లా దుబ్బాక గ్రామంలోని వ్యవసాయ కుటుంబంలో జన్మించాడు.

## వృత్తిరంగం
1992, డిసెంబరు 31న బార్‌ కౌన్సిల్‌లో న్యాయవాదిగా ఎన్‌రోల్‌ అయిన విజయభాస్కర్‌రెడ్డి, జస్టిస్‌ వీవీఎస్‌ రావు దగ్గర జూనియర్‌గా న్యాయవాద వృత్తిని ప్రారంభించాడు. 1999లో జాతీయ గ్రామీణ అభివృద్ధి సంస్థ (ఎన్‌ఐఆర్‌డీ), స్మాల్‌స్కేల్‌ ఇండస్ట్రీస్‌ డెవలప్‌మెంట్‌ కార్పొరేషన్‌ స్టాండింగ్‌ కౌన్సిల్‌గా నియమించబడ్డాడు. 2006–09 మధ్యకాలంలో కేంద్ర ప్రభుత్వ అదనపు స్టాండింగ్‌ కౌన్సిల్‌గా, 2010–15 మధ్యకాలంలో వరంగల్‌ మున్సిపల్‌ కార్పోరేషన్‌ స్టాండింగ్‌ కౌన్సిల్‌గా  పనిచేశాడు. తెలంగాణ రాష్ట్రం ఏర్పడిన తరువాత ప్రభుత్వ న్యాయవాదిగా విధులు నిర్వర్తిస్తున్నాడు. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## మూలాలు

వర్గం:1968 జననాలు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు
వర్గం:సిద్దిపేట జిల్లా వ్యక్తులు
గన్నమనేని రామకృష్ణ ప్రసాద్

**గన్నమనేని రామకృష్ణ ప్రసాద్‌** భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా,2022 ఫిబ్రవరి 14న హైకోర్టు న్యాయమూర్తిగా  ప్రమాణస్వీకారం చేశాడు.
## జననం, విద్యాభాస్యం
గన్నమనేని రామకృష్ణ ప్రసాద్‌ 1964 మే 28న ఆంధ్రప్రదేశ్ రాష్ట్రం, గుంటూరు జిల్లా, గుంటూరు పట్టణంలో జనించాడు. ఆయన గుంటూరు లయోలా పబ్లిక్‌ స్కూల్‌లో పదవ తరగతి పూర్తి చేసి హైదరాబాద్‌ పబ్లిక్‌ స్కూల్‌లో 12వ తరగతి వరకు,  ఉస్మానియా విశ్వవిద్యాలయం పరిధిలోని ఆంధ్ర విద్యాలయ కాలేజ్‌ ఆఫ్‌ ఆర్ట్స్‌ అండ్‌ కామర్స్‌లో బీకాం పూర్తి చేసి గుంటూరులోని ఆంధ్రా క్రిస్టియన్‌ లా కాలేజీలో 1990లో ఎల్‌ఎల్‌బీ పట్టా అందుకొని 1991లో నాగార్జున యూనివర్సిటీ నుంచి ఎల్‌ఎల్‌ఎం పూర్తి చేసి 1991 ఆగస్టు 27న న్యాయవాదిగా పేరు నమోదు చేసుకున్నాడు.  
## వృత్తి జీవితం
గన్నమనేని రామకృష్ణ ప్రసాద్‌ ఎల్‌ఎల్‌ఎం పూర్తి చేశాక ఉమ్మడి ఆంధ్రప్రదేశ్ లో న్యాయవాదిగా పని చేసి 2000 నవంబరు 10న సుప్రీం కోర్టులో ప్రాక్టీస్‌ మొదలు పెట్టాడు. ఆయన సుప్రీం కోర్టు, ఢిల్లీ హైకోర్టులో రాజ్యసభ సెక్రటేరియట్, రాజ్యసభ టెలివిజన్‌కు స్టాండింగ్‌ కౌన్సిల్‌గా, నాగాలాండ్‌ ప్రభుత్వం తరఫున పలు కేసులు వాదించాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం  ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.

## మూలాలు

వర్గం:1964 జననాలు
మార్కండేశ్వర మహాదేవ ఆలయం

**మార్కండేశ్వర మహాదేవ ఆలయం** ఉత్తర భారతదేశంలోని హర్యానాలోని కురుక్షేత్ర జిల్లాలో ఉన్న షహాబాద్ మార్కండ పట్టణంలో గల ఒక శివాలయం. మార్కండేశ్వరుడు అనే పేరు గొప్ప శివ భక్తుడైన మార్కండేయ మహర్షితో ముడిపడి ఉంది. 
ఈ ప్రదేశాన్ని శివుడు యముడితో యుద్ధం చేసి మార్కండేయ మహర్షికి అమరత్వాన్ని ప్రసాదించిన ప్రదేశంగా ప్రజలు భావిస్తారు.
## చరిత్ర
షాహాబాద్ మార్కండ పట్టణం మార్కండ నది ఒడ్డున ఉంది. హర్యానా లోని ఘగ్గర్ ఉపనది అయిన పురాతన వేద సరస్వతి నది పరీవాహక వ్యవస్థలో ఉంది. ఈ నదికి మహర్షి మార్కండేయ నుండి పేరు వచ్చింది, మార్కండేయ మహర్షి అనేక పురాతన ఆశ్రమాలు పొరుగు జిల్లాలలోని నది ఒడ్డున ఉన్నాయి.
## ఆలయ నిర్మాణం
మార్కండేశ్వర మహాదేవ ఆలయ గోడలు యమధర్మరాజు నుండి హిందూ దేవుడైన శివుడు, మార్కండేయుడిని రక్షించే దృశ్యాన్ని వర్ణించే చిత్రాలను కలిగి ఉన్నాయి.
## మహర్షి మార్కండేయ కథ
మార్కండేయుడు ఒక ఆదర్శప్రాయమైన కుమారుడు, అతను 16 సంవత్సరాల వయస్సులో మరణానికి దగ్గరగా వెళ్ళాడు. అప్పటికే అతను గొప్ప శివ భక్తుడిగా ఎదిగాడు. అతను మరణించే రోజున తను శివలింగం రూపంలో ఉన్న శివుని ఆరాధించడం కొనసాగించాడు.  యమ దూతలు, మృత్యుదేవత అతని గొప్ప భక్తి, నిరంతర ఆరాధన కారణంగా అతని ప్రాణాలను తీసివేయలేకపోయారు. చివరగా, మార్కండేయుడి ప్రాణాన్ని తీయడానికి యముడే స్వయంగా వచ్చి యువకుడైన మార్కండేయ ఋషి మెడలో తన యమపాశాన్ని బిగించాడు. పొరపాటున, శివలింగం చుట్టూ అది పడింది అపుడు దాని నుండి, శివుడు తన ఆవేశంతో ప్రత్యక్షమయ్యాడు, యముడు తన దురాక్రమణ చర్యకు దాడి చేశాడు. యముడిని యుద్ధంలో ఓడించిన తరువాత, యువ మార్కండేయుడు శాశ్వతంగా జీవించే వరంతో శివుడు అతనిని పునరుద్ధరించాడు. ఈ విధంగా, మహా మృత్యుంజయ స్తోత్రం మహర్షి మార్కండేయుడికి ఆపాదించబడింది.

మార్కండేయ పురాణం మార్కండేయ, జైమిని అనే మహర్షి మధ్య జరిగిన సంభాషణను కలిగి ఉంది. భాగవత పురాణంలోని అనేక అధ్యాయాలు అతని సంభాషణలు, ప్రార్థనలకు అంకితం చేయబడ్డాయి. మహాభారతంలో మార్కండేయ మహర్షి ప్రస్తావన కూడా ఉంది.
## ఆలయ పురాణం
మార్కండేశ్వర్ మహాదేవ్ ఆలయం యువ మార్కండేయుడు తన విధిని గెలవడానికి శివుడిని ప్రార్థిస్తున్న ప్రదేశంగా భావించబడుతుంది.  ఇక్కడే శివుడు యముడితో యుద్ధం చేసి మార్కండేయ మహర్షికి అమరత్వాన్ని ప్రసాదించాడు. ఇక్కడి అసలు ఆలయం మహాభారతానికి పూర్వం నాటిది, మూడవ సహస్రాబ్ది BC లో స్థాపించబడింది.  ప్రస్తుత నిర్మాణం ఇటీవలిది, 20వ శతాబ్దం ప్రారంభంలో నిర్మించబడింది.
## సందర్శించవలసిన రోజులు
యాత్రికులు ఆదివారాలు, శ్రావణ మాసంలో పెద్ద సంఖ్యలో మార్కండేశ్వర మహాదేవ ఆలయాన్ని సందర్శిస్తారు, ఇది జూలియన్ క్యాలెండర్‌లో జూలై-ఆగస్టు నెలలకు అనుగుణంగా ఉంటుంది.  ఈ ఆలయాన్ని చాలా సులభంగా చేరుకోవచ్చు, ఇది అంబాలాకు దక్షిణంగా 20 కిలోమీటర్ల దూరంలో ప్రసిద్ధ గ్రాండ్ ట్రంక్ రోడ్‌లోని అంబాలా-ఢిల్లీ విభాగంలో ఉంది. సిరోహి జిల్లా నుండి తూర్పున 28 కిమీ దూరంలో ఉన్న సిరోహి రోడ్డులోని అజారి గ్రామం సమీపంలో మార్కండేశ్వర్ మహాదేవ్ ఆలయం కూడా ఉంది. ఇది ఈ ప్రాంతంలోని పురాతన దేవాలయాలలో ఒకటిగా ప్రసిద్ధి చెందింది.  మార్కండేశ్వర్ ఆలయంలో 365 రోజులు నీరు ప్రవహిస్తుంది.  అక్కడ మూడు స్నాన గుండాలు ఉన్నాయి, ఇక్కడ ప్రజలు పిండ దానాలు కూడా చేస్తారు.
## మూలాలు


వర్గం:దేవాలయాలు
వర్గం:హర్యానా పుణ్యక్షేత్రాలు
విశ్వనాథనాయక

**విశ్వనాథనాయని స్థానాపతి** లేదా **విశ్వనాథ నాయకుడు** , మదురైలో నాయక రాజుల పరంపరలో మొదటి వాడు. విశ్వనాథ నాయకుడు విజయనగరం నుండి మధురకు తరలివచ్చాడు. అతను వచ్చిన నాటిక  మధుర మీనాక్షి దేవాలయము పూజలు లేక బూజుపట్టి ఉందట. మధుర రాజ్యమంతా చిట్టడవులుగా ఉందట. దొంగల భయం ఎక్కువగా ఉండేదట. దుర్గాలు శిథిలావస్థలో ఉండేవట గుళ్ళు గోపురాలు కళా విహీనములై ఉన్నాయట. శాంతి భద్రతలు లేవట. 

మధురను మొట్టమొదటగా పునరుద్ధరించాలనుకొని, విశ్వనాథ నాయకుడు దళవాయి ప్రధాని అరియనాథ మొదలి, దళవాయి బిసపాకం కేశవప్పనాయడు మొదలగు వారిని సంప్రదించి, మధురను పునర్నిర్మించాడు. ఆపైన మీనాక్షి సుందరేశ్వరుల ఆలయమును ఇప్పుడున్న స్థితికి తెచ్చాడు. 

**అతని యేలుబడిలో మధుర సర్వ విధముల అభివృద్ధి చెందెననుట నిస్సంశయము.** అని *మధుర నాయక రాజులు* పుస్తకంలో చల్లా రాధాకృష్ణశర్మ అంటారు.

విశ్వనాథ నాయకుడు తొలుత పాండ్య చోళ మండలములకు రాజప్రతినిధిగా నియమింపబడ్డాడు. కానీ శ్రీకృష్ణదేవరాయల మరణం తరువాత, అచ్యుత దేవరాయల కాలములో చోళ మండలము ప్రత్యేక రాజ్యముగా చెలామణిలోకి వచ్చింది. చెవ్వప్ప నాయకుడు ఆ మండలానికి పరిపాలకుడయ్యాడు. అతడు అచ్యుత దేవరాయలవారి మరదలగు మూర్తెమ్మను వివాహం చేసుకున్నాడు. ఆ సందర్భంలో చెవ్వప్ప నాయకునికి తంజావూరి రాజ్యము అరణముగా లభించినట్లు తెలుస్తోంది.

## మూలాలు

వర్గం:తెలుగు రాజులు
మాధురి బర్త్వాల్

**మాధురి బర్త్వాల్**  భారతదేశంలోని ఉత్తరాఖండ్ కు చెందిన జానపద గాయని. ఆమె ఆల్ ఇండియా రేడియోలో సంగీత స్వరకర్తగా పేరు గాంచిన తొలి మహిళ . సంగీత ఉపాధ్యాయురాలిగా మారిన తొలి మహిళా గర్వాలీ సంగీతకారిణిగా ఆమె పేరు గాంచింది. 2019 లో అంతర్జాతీయ మహిళా దినోత్సవం సందర్భంగా ఆమెకు రామ్ నాథ్ కోవింద్ నారీ శక్తి పురస్కారం ను ప్రదానం చేశారు. 

## జీవితం
బర్త్వాల్ తండ్రి గాయకుడు, సితార్ వాద్యకారుడు.  ఆమె పట్టభద్రురాలైన తరువాత ఆమె ఒక కళాశాలలో సంగీత ఉపాధ్యాయురాలిగా అనేక సంవత్సరాలు గడిపింది. ఖాళీ సమయంలో ఆమె నాజీబాబాద్ లో ఆల్ ఇండియా రేడియోకు కంపోజ్ చేసింది.  ఆమె రేడియో కార్యక్రమం "ధరోహర్"ను రూపొందించింది, ఇది జానపద సంగీతం, ఈ ప్రాంతం వారసత్వానికి అంకితం చేయబడింది.  

## అవార్డులు

* నారీ శక్తి పురస్కారం (2019)
* పద్మశ్రీ (2022) 

## మూలాలు

వర్గం:భారతీయ మహిళా గాయకులు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన మహిళలు
వర్గం:నారీశక్తి పురస్కార గ్రహీతలు
గారపాటి సాంబశివరావు

**గారపాటి సాంబశివరావు** తెలుగుదేశం పార్టీ సీనియర్ నాయకులు. దెందులూరు నుంచి 1989, 1995, 1999, 2004లో ఎమ్మెల్యేగా నాలుగుసార్లు శాసనసభకు ప్రాతినిధ్యం వహించాడు. 1999-2004లో  మంత్రిగా కూడా పనిచేశారు. 
## రాజకీయ జీవితం
గారపాటి సాంబశివరావు తెలుగుదేశం పార్టీ వ్యవస్థాపక అధ్యక్షుడు నందమూరి తారక రామారావు పిలుపునందుకొని రాజకీయాల్లో అడుగుపెట్టి 1983, 1985 ,1994 ,1999 సంవత్సరాల్లో దెందులూరు నియోజకవర్గ ఎమ్మెల్యేగా ఎన్నికై ఎన్టీ రామారావు ముఖ్యమంత్రిగా ఉన్న సమయంలో కరువు మంత్రిగా పని చేశాడు. 
## మరణం
అనారోగ్యంతో అతను 75 యేళ్ల వయసులో  2022 ఫిబ్రవరి 2న పశ్చిమ గోదావరి జిల్లా పెదపాడు మండలం,  నాయుడుగూడెం లోని స్వగృహంలో తుదిశ్వాస విడిచాడు. 
## మూలాలు

వర్గం:రాజకీయ నాయకులు
వర్గం:2022 మరణాలు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ మాజీ మంత్రులు